## Odluka o izmjeni i dopuni Odluke o utvrđivanju vrijednosti bodova za primjenu Popisa dijagnostičkih i terapijskih postupaka - vremenski i kadrovski normativi u 1993. godini

### NN 29/1993 (14.4.1993.), Odluka o izmjeni i dopuni Odluke o utvrđivanju vrijednosti bodova za primjenu Popisa dijagnostičkih i terapijskih postupaka - vremenski i kadrovski normativi u 1993. godini

# REPUBLIČKI FOND ZDRAVSTVENOG OSIGURANJA I ZDRAVSTVA HRVATSKE

Na osnovi odredbi članke 111. Zakona o zdravstvenoj zaštiti i zdravstvenom
osiguranju ("Narodne novine" broj 12/91- pročišćeni tekst, 19/91,
53 91, 18/92 i 69/92 i odredbe članka 22. Statuta Republičkog fonda zdravstvenog
osiguranja i zdravstva Hrvatske ("Narodne novine" broj 48/90),
Skupština Republičkog fonda zdravstvenog osiguranja i zdravstva Hrvatske
na 11. sjednici održanoj 31. ožujka 1993. godine donijela je

## ODLUKU

### o izmjeni i dopuni Odluke o utvrđivanju vrijednosti bodova za primjenu Popisa dijagnostičkih i terapijskih postupaka - vremenski i kadrovski normativi u 1993. godini

I.

U Odluci o utvrđivanju vrijednosti bodova za primjenu Popisa dijagnostičkih
i terapijskih postupaka - vremenski i kadrovski normativi u 1993. godini
("Narodne novine" broj 13/93) u točki II. u stavci 1. u trećem
retku briše se dvotočka i dodaje tekst: "S primjenom do 31. ožujka
1993. godine:".

Iza stavke I. dodaju se nove stavke 2., 3. i 4. koje glase "Za
razdoblje od 1. travnja do 30. lipnja 1993. godine, utvrđuje se vrijednost
boda kako slijedi:

- za travanj u iznosu od 848 HRD

- za svibanj u iznosu od 987 HRD

- za lipanj u iznosu od 1.124 HRD

Utvrđuje se vrijednost boda za primjenu Odluke o dopuni Popisa dijagnostičkih
i terapijskih postupaka - vremenski i kadrovski normativi za ljekarničku
djelatnost (u daljnjem tekstu: vrijednost boda za ljekarničku djelatnost
kako slijedi:

- za svibanj u iznosu od 750 HRD

- za lipanj u iznosu od 850 HRD

Vrijednost boda za ljekarničku djelatnost primjenjuje se s početkom
primjene Odluke o dopuni Popisa dijagnostičkih i terapijskih postupaka
- vremenski i kadrovski nor mativi i to od 1. svibnja 1993. godine"

II.

U točki III. u stavci 2. u drugom retku iza riječi: "na domjestaka",
dodaje se tekst: "izuzev slijedećih materijala

- Šifra Naziv

- 06002 interkanalni kolčić

- 06003 parapulni kolčić",

u trećem retku iza riječi: "iskazivati" dodaje se tekst: "na
teret sredstava Republičkog fonda", u četvrtom retku brišu se riječi
u zagradi: "(donijetog na sjednici Skupštine od 29 siječnja 1993.
godine)" i dodaje tekst: "("Narodne novine. broj 13/93 i
17/93 - u daljnjem tekstu: Pravilnik o ortopedskim pomagalima)"

Iza stavke 2. dodaje se nova stavka 3. koja glasi:

"Izuzetno od odredbe iz prethodne stavke, primjenom Pravilnika
o ortopedskim pomagalima, uz utvrđenu vrijednost boda za izračunavanje
vrijednosti standarda ortopedskih i drugih pomagala, iskazuju se posebice
na teret sredstava Republičkog fonda, samo slijedeći materijali:

Šifra Naziv

- 06001 bravica (BRACKET)

- 06005 prsten s dodatnim elementima

- 06006 vijak".

Dosadašnje stavke 2. i 3. postaju stavke 3. i 4.

III.

U točki IV. u stavci I. na kraju teksta briše se točka i dodaje tekst:
"s primjenom do 31. ožujka I993. godine".

U stavci 2. u trećem retku briše se riječ:."prethodne", a
na kraju teksta briše se točka i dodaje tekst:." s primje nom do 31.
ožujka 1993. godine."

U stavci 3. na kraju teksta briše se točka i dodaje tekst: "s primjenom
do 31. ožujka 1993. godine."

Iza stavke 3. dodaje se nova stavka 4. koja glasi:

"Za razdoblje od 1. travnja do 30. lipnja 1993. godine, utvrđuje
se iznos troškova u HRD za smještaj i prehranu bolesnika u stacionarnim
zdravstvenim ustanovama po bolno-opskrbnom danu:

Redni broj Zdravstvena ustanova Travanj Svibanj Lipanj

0 1 2 3 4

1. Stacionarna ustanova za

zbrinjavanje akutnih

bolesnika

- cjelodnevni smještaj i

prehrana 21.200 25.330 28.100

- za dnevni smještaj i

prehranu 10.600 12.665 14.050

2. Stacionarna ustanova za

zbrinjavanje kroničnih

bolesnika

cjelodnevni smještaj :

- u psihijatriji 15.900 18.503 21.080

-u rehabilitaciji 18.020 20.970 23.890

-u gerijatriji 20.140 23.437 26.731

3. Polikliničko-konzilijarna

djelatnost za vrijeme terapijskog postupka

hemodijalizom 4.240 4.934 5.621

U stavci 4. u prvom retku iza brojke "2" briše se riječ: "i"
i upisuje zarez, a iza brojke "3", dodaje se tekst: "i 4".

IV.

Iza točke V. dodaju se nove točke VI. i VII. koje glase:

"VI.

Za smještaj djece predškolskog uzrasta u druge obitelji, Centru za rehabilitaciju
slušanja i govora SUVAG, utvrđuje se mjesečna naknada u vrijednosti najniže
osnovne plaće.

"VII.

Hrvatskom crvenom križu za bočicu krvi dobrovoljnih davalaca krvi za
razdoblje od 1. travnja do 30. lipnja 1993. godine, utvrđuje se slijedeći
iznos po bočici krvi:

- za travanj 4.240 HRD,

- za svibanj 4.934 HRD,

- za lipanj 5.621 HRD."

V.

Ova odluka stupa na snagu danom objave u "Narodnim novinama",
a primjenjuje se od 1. travnja 1993. godine.

Klasa: 025-04/93-01 /28

Urbroj: 338-24-93-1

Zagreb, 31. ožujka 1993.

Predsjednik Skupštine Republičkog fonda

**prim. dr. sci. Mate Ljubičić, v. r.**

Odluka, NN 29/1993-556